OpenLLM-France/wikimedia huggingface dataset:
# Delphinium bakeri

Delphinium bakeri,amb el nom comú esperó de cavaller de Baker, és una espècie de planta herbàcia i perenne de la família de les ranunculàcies (Ranunculaceae). És una espècie en perill d'extinció, endèmica de Califòrnia (EUA), l'única població coneguda s'estima en 35 exemplars.

## Descripció

Aquesta espècie rara creix d'un gruix, tuberós, i fresc grup d'arrels, fins a una alçada de 70 cm. Les fulles es troben en el terç superior de la tija, de color verd al temps que floreix.
Les flors tenen forma irregular. Té cinc sèpals conspicus, de color blau fosc brillant o porpra, amb el sèpal posterior allargat en esperó. Els pètals discrets es presenten en dos parells. El parell inferior és oblong i blau porpra, el parell superior és oblic i blanc. Les llavors es presenten en en diversos fruits secs i de moltes llavors que s'obren a la maduresa només per un sol costat. L'espècie floreix d'abril a maig.

## Distribució i hàbitat

Creix en sòls de pissarres descompostes, en comunitats arbustives costaneres. Històricament, se la coneixia de la Vall Coleman al Comtat de Sonoma, i prop de Tomales al Comtat de Marin, Califòrnia.

## Taxonomia

Delphinium bakeri va ser descrita per Joseph Andorfer Ewan i publicat a Bulletin of the Torrey Botanical Club 69(2): 144–145, a l'any 1942.

### Etimologia

Vegeu: Delphinium
bakeri: epítet atorgat en honor del botànic Milo Samuel Baker (1868-1961).

## Referències

* ↑ «Delphinium bakeri». Tropicos.org Missouri Botanical Garden. [Consulta: 10 juny 2021].
* ↑ «Delphinium bakeri». PlantList. [Consulta: 10 juny 2021].
* ↑ «A noms botànics». calflora.net. [Consulta: 10 juny 2021].

## Bibliografia

* Abrams, L. 1944. Buckwheats to Kramerias. 2: 635 pp. In L. Abrams Ill. Fl. Pacific States. Stanford University Press, Stanford.
* Anonymous. 1986. List-Based Rec., Soil Conserv. Serv., U.S.D.A. Database of the U.S.D.A., Beltsville.
* Flora of North America Editorial Committee, e. 1997. Magnoliidae and Hamamelidae. 3: i–xxiii, 1–590. In Fl. N. Amer.. Oxford University Press, New York.
* Hickman, J. C. 1993. Jepson Man.: Higher Pl. Calif. i–xvii, 1–1400. University of California Press, Berkeley.
* Munz, P. A. & D. D. Keck. 1959. Cal. Fl. 1–1681. University of California Press, Berkeley.

## Enllaços externs

* Fed's delay may have led to plant's extinction
* Sacramento Fish and Wildlife Office Species Account
* US Fish and Wildlife Service News Release
* Associated Press story on CNN.com (archive)
# Eduardo Vicente Navarro

Eduardo Vicente Navarro (Elda, 20 de setembre de 1975) és un polític valencià, diputat a les Corts Valencianes en la V, VI i VII Legislatures.
Llicenciat en ciències polítiques a la UNED. Militant del PSPV-PSOE, ha estat secretari general de les Joves Socialistes del País Valencià el 1997-2003, càrrec que canvià pel de secretari del PSPV-PSOE al Vinalopó Mitjà.
A les eleccions municipals espanyoles de 1995 fou escollit regidor de l'ajuntament d'Elda. Fou elegit diputat per la província d'Alacant a les eleccions a les Corts Valencianes de 1999, 2003 i 2007. Ha estat portaveu de drets humans, cooperació i solidaritat en el tercer món en la V legislatura i de seguretat nuclear en la VI legislatura. Actualment és vicesecretari general del PSPV-PSOE a Elda.

## Referències

* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.569. ISBN 9788495484802.
* ↑ «Fitxa de les Corts Valencianes». Arxivat de l'original el 2015-07-21. [Consulta: 17 juliol 2015].
* ↑ Eduardo Vicente Arxivat 2015-07-22 a Wayback Machine., al web del PSOE d'Elda
# Alconchel de la Estrella

Alconchel de la Estrella és un municipi de la província de Conca, a la comunitat autònoma de Castella-La Manxa.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Primitivo Rodríguez Valencia | PP | 14/06/2003 |
| 2007 - 2011 | Primitivo Rodríguez Valencia | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Fontán

Fontán és el nom dels següents personatges:
* Antonio Fontán Pérez (Sevilla, 1923 - Madrid, 2010), periodista, polític i professor universitari espanyol
* Eugenio Fontán Pérez (1927), empresari radiofònic espanyol
* Juan Fontán Lobé
# Novella Cantarutti

Novella Cantarutti (Spilimberc, Friül-Venècia Júlia, 26 d'agost de 1920 - Udine, 20 de setembre de 2009) va ser una escriptora italiana en llengua furlana.

## Biografia

Filla d'un sindicalista socialista, va estudiar a la Universitat Catòlica de Milà i el 1952 a Roma. Va ser professora de llengua italiana a Spilimbergo i, a Udine, una membre activa del grup Risultive i de l'Academiuta da lenga furlana, amiga de Pier Paolo Passolini i Josef Marchet. Va col·laborar a les publicacions Il strolic furlan, Ce fastu? i Quaderno romanzo de Pasolini, així com en el periòdic autonomista La patrie dal Friûl.
També va recollir moltes peces de la tradició oral i va publicar diversos estudis sobre els dialectes furlans orientals carnis. Va finar a Udine el 20 de setembre del 2009.

## Obra

* Risultive,amb Bernardino Virgili i Lelo Cjanton, Udine, Edizioni Risultive, 1950.
* Puisiis, Treviso, Edizioni di Treviso, 1952.
* La femina di Marasint. Conti, Udine, Società filologica friulana, 1964.
* Scais, Udine, Tarantola-Tavoschi, 1968.
* Pagjni' seradi', Udine, Società filologica friulana, 1976.
* Oh, ce gran biela vintura! Narrativa di tradizione orale tra Meduna e Mujé, Udine, Centro studi regionali, 1986.
* In polvara e rosa. Crevaduri, scais, puisiis, Udine, Arti grafiche friulane, 1989.
* Segni sul vivo, Udine, Arti grafiche friulane, 1992.
* Bel che la di 'a discrosa li ali. 1946-1957, Pordenone, Biblioteca dell'immagine, 1994.
* La lienda dal pitour ch'al veva i voi distudâz, Montereale Valcellina, Circolo Culturale Menocchio, 1994.
* Il bal da li' fati', Montereale Valcellina, Circolo culturale Menocchio, 1997.
* Sfueis di chel âtri jeir, Udine, Società filologica friulana, 1997.
* Clusa (siepe). Poesie dal 1991 al 2004, Meduno, Circolo Culturale di Meduno, 2004.
* Raccontare di castelli in Friuli, Montereale Valcellina, Circolo Culturale Menocchio, 2006.
* Cencia sunsûr. Poesie e testi, Montereale Valcellina, Circolo culturale Menocchio, 2008.

## Referències

* ↑ «Poesia Si è spenta Novella Cantarutti» (en italià). Il Giornale.it. cultura, 21-09-2009. [Consulta: 2 juliol 2020].
* 1 2 «CANTARUTTI NOVELLA». Dizionario biografico dei friulani. [Consulta: 2 juliol 2020].
* 1 2 3 Dizionario della letteratura italiana contemporanea, vol.1, p. 189, riferimenti in Bibliografia.
* ↑ Dizionario biografico friulano, riferimenti e link in Collegamenti esterni.
* ↑ La patrie dal Friûl web del periòdic.
# Bankot

Bankot (antic Fort Victoria) és una vila i antic fort de l'Índia a Maharashtra, a la desembocadura del riu Savitri a més de 100 km al sud-est de Bombai. La població és de 17.811 habitants (276 el 1901).
Al començament del segle xviii era un niu de pirates marathes dirigit per Angria, amb el nom Bancoote; fou ocupada pels britanic sota comandament de James, juntament amb Suvarndrug (Severndrug) el 1755 i cedida formalment pels marathes als britànics el 1756 a canvi de la fortalesa de Gheria que aquestos darrers havien ocupat. Bankot fou la primera possessió britànica a l'interior de l'Índia occidental. Fou anomenada Fort Victòria i fou centre de proveiment per Bombai. James Forbes la va visitar el 1771. Fins al 1822 fou la capital del districte de Ratnagiri (llavors districte de South Konkan); va perdre importància posteriorment.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Alexander Krieger

Alexander Krieger (Stuttgart, 28 de novembre de 1991) és un ciclista alemany, professional des del 2010 i actualment a l'equip Tudor Pro Cycling Team.

## Palmarès
### Resultats al Giro d'Itàlia

* 2021. 140è de la classificació general
* 2022. No surt (14a etapa)
* 2023. 121è de la classificació general

### Resultats al Tour de França

* 2022. 104è de la classificació general

## Referències

* ↑ «TUDOR PRO CYCLING COMPLETES 2024 ROSTER». roadcycling.com, 03-08-2023. Arxivat de l'original el 30 novembre 2023. [Consulta: 28 abril 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Alexander Krieger a ProCyclingStats
# Torneig Ciutat de Terrassa

El Torneig Ciutat de Terrassa o Trofeu Ciutat de Terrassa és un torneig de futbol que es disputa a la ciutat de Terrassa, organitzat pel Terrassa Futbol Club. Les seves tres primeres edicions van ser els anys 1973, 1974 i 1975, quan va ser de caràcter "Internacional". L'any 2006, amb motiu del Centenari del club egarenc, es va recuperar el torneig, aprofitant el partit del Centenari dedicat a l'alzhèimer davant el RCD Espanyol. Va ser el club blanc-i-blau el que, després d'acabar els 90 minuts amb empat a dos, es va imposar als penals.

## Història

| Edició | Any | Equip campió | 2n classificat |
| I (1a) | 1973 | FC Bayern de Múnic | Ferencvárosi TC |
| II (2a) | 1974 | Club Deportivo Málaga | Real Betis |
| III (3a) | 1975 | RCD Espanyol* | CA Peñarol |
| IV (4a) | 1983 | CP San Cristóbal | Terrassa FC |
| V (5a) | 1984 | Terrassa FC | CA Defensor |
| VI (6a) | 1986 | Terrassa FC | Andorra |
| VII (7a) | 2006 | RCD Espanyol | Terrassa FC |
| VIII (8a) | 2007 | UD Almería | Terrassa FC |
(*) La final entre l'Espanyol i el Peñarol de Montevideo no es disputà degut a un gran aiguat que caigué sobre la ciutat de Terrassa.

## Referències

* ↑ «No se disputó la final entre Español y Peñarol». Mundo Deportivo, 01-09-1975. [Consulta: 20 març 2013].

## Enllaços externs

* Ciutat de Terrassa - Web oficial del Terrassa FC Arxivat 2009-08-27 a Wayback Machine.
# Akhat Braguin

Akhat Khafizovitx Braguin (ucrainès: Ахать Хафізович Брагін, rus : Александр Хафизович Брагин, tàtar: Əхәт Хафиз улы Брагин), també conegut com a Aleksandr Sergueievitx Braguin, o Alik el Grec, va ser un empresari ucraïnès d'origen tàtar, Va ser un destacat cap del crim organitzat de la conca del Donbàs i president del FC Xakhtar Donetsk. Va morir assassinat l'any 1995.
Akhat Braguin va néixer el 1953 en el si d'una família tàrtara als afores de Stalino (actualment Donetsk), en l'aleshores RSS d'Ucraïna. Inicià les seves activitats al mercat d'Oktyabrsk, i fundà posteriorment l'empresa Lyuks . Amb la seva organització, es va relacionar amb les elits econòmiques i polítiques, i aconseguí imposar la seva hegemonia davant d'altres mafiosos rivals com Viatxeslav Frolov, Eduard Brahinsky, els germans Dolidze o Akop Akopian. Arribà a la presidència del FC Xakhtar Donetsk, fins que va morir en un atemptat amb explosius a l'estadi de futbol el 15 d'octubre de 1995. Les seves empreses, inclòs el club de futbol, passaren a mans de Rinat Akhmétov.

## Referències

* ↑ Magyar, Bálint. Stubborn Structures: Reconceptualizing Post-Communist Regimes. Central European University Press, 2019, p. 577-579. ISBN 9789633862155 [Consulta: 27 abril 2020].
* ↑ Kupatadze, A. Organized Crime, Political Transitions and State Formation in Post-Soviet Eurasia. Springer, 2012, p. 104. ISBN 9780230361393 [Consulta: 27 abril 2020].
* ↑ «Akhat Bragin» (en anglès). Kyiv Post, 10-12-2008 [Consulta: 27 abril 2020].
* ↑ Padilla, Toni «Diners i política per aixecar un gegant que vol ser com el Barça». Diari ARA, 06-04-2011 [Consulta: 27 abril 2020].
# František Jílek

František Jílek (Brno, 22 de maig de 1913 – Brno, 16 de setembre de 1993) fou un director d'orquestra txec, conegut especialment per la seva interpretació de les obres de Leoš Janáček.

## Biografia

Jílek Va començar estudiant piano i composició com a alumne de Jaroslav Kvapil, i més tard va estudiar direcció amb Antonín Balatka i Zdeněk Chalabala al Conservatori de Brno. El 1937, Jílek va completar la seva educació a Conservatori de Praga, amb la classe magistral de Vítězslav Novák. De 1938 a 1949 va dirigir l'òpera a Ostrava. El 1952, va esdevenir el director principal de Teatre Nacional de Brno, una posició va gaudir durant vint-i-cinc anys. Durant la seva carrera Jílek freqüentment va dirigir l'orquestra del Teatre Nacional de Praga, la Filharmònica Txeca, així com diverses orquestres a l'estranger. El 1978, es va fer càrrec de la direcció de l'Orquestra Filharmònica de Brno.

## Feina

Va conduir les òperes completes de Bedřich Smetana i Leoš Janáček, i també es va enfocar en el repertori operístic rus i italià. Els enregistraments de les seves interpretacions de les obres de Janáček, Novák i Martinů estan disponibles en txec pel segell Supraphon. Va ser premiat amb l'Orphée d'Or de l'Academie Nacional du Disque Lyrique (Prix Arturo Toscanini-Paul Vergnes) per l'enregistrament de l'òpera Jenůfa de Janáček el 1980.

## Notes

* ↑ Malá encyklopedie hudby, p. 303
* ↑ Pozdní divoch, p. 216 (només en txec)

## Referències

* Jaroslav Smolka: Malá encyklopedie hudby. Praga: Editio Supraphon, 1983.
* Jiří Ort: Pozdní divoch. Láska Un život Leoše Janáčka v operách un dopisech. Praga: Mladá fronta, 2005. ISBN 80-204-1256-5

## Enregistraments seleccionats

* Fibich: La núvia de Messina CD. 11 1492-2 612 (Supraphon)
* Janáček: Les excursions del Sr. Brouček CD. 11 2153-20612 (Supraphon)
* Janáček: El destí CD. SU 0045-2 611 (Supraphon)
* Janáček: Jenůfa CD. SU 3869-2 612 (Supraphon)
* Janáček: Obres orquestrals I.-III. CD. SU 3886-3888-2 031 (Supraphon)

## Enllaços externs

* Llista d'enregistraments a Supraphon
# Olímpic

«Olímpic» té aquests significats:
* Olímpic de Milet, metge grec nadiu de Milet de la secta dels metòdics
* Olímpic, relatiu als Jocs Olímpics
* Olímpic Lionès, club de futbol francès fundat en 1899 sota el nom de Lyon Olympique
* Olimpic, marca catalana de motocicletes fabricades entre 1953 i 1955
* CE Olímpic, equip de futbol de la ciutat de Xàtiva, al País Valencià.
# Batis celluda frontblanca

La batis celluda frontblanca (Platysteira albifrons) és un ocell de la família dels platistèirids (Platysteiridae).

## Hàbitat i distribució

Viu als clars del bosc, incloent el bosc de ribera de les terres baixes del nord-oest i oest d'Angola i adjacent República Democràtica del Congo.

## Referències

* ↑ «Batis celluda frontblanca». Cercaterm. TERMCAT, Centre de Terminologia. Rev. 20/03/2022(català)
# Allen (Oklahoma)

Allen és un poble dels Estats Units a l'estat d'Oklahoma. Segons el cens del 2000 tenia 951 habitants.

## Demografia

Segons el cens del 2000, Allen tenia 951 habitants, 384 habitatges, i 248 famílies. La densitat de població era de 403,5 habitants per km².
Dels 384 habitatges en un 28,9% hi vivien nens de menys de 18 anys, en un 51,6% hi vivien parelles casades, en un 9,4% dones solteres, i en un 35,4% no eren unitats familiars. En el 32,3% dels habitatges hi vivien persones soles el 19,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,2% tenia menys de 18 anys, un 6,9% entre 18 i 24, un 25,9% entre 25 i 44, un 20,3% de 45 a 60 i un 20,7% 65 anys o més.
L'edat mediana era de 39 anys. Per cada 100 dones de 18 o més anys hi havia 81,9 homes.
La renda mediana per habitatge era de 22.632 $ i la renda mediana per família de 26.845 $. Els homes tenien una renda mediana de 21.739 $ mentre que les dones 17.500 $. La renda per capita de la població era de 10.928 $. Entorn del 16,6% de les famílies i el 20,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Allen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Allen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Diego de Hojeda

Diego de Hojeda (Sevilla, 1570 - Departament de Huánuco, 1615) fou un frare dominic d'origen espanyol, poeta del Segle d'or espanyol.

## Biografia

Fill de Diego Ávalos i Catalina Martín, se n'anà de molt jove a les Índies i el 1591 entrà al convent de dominics del Rosari de Lima. El 1596 escrigué versos per a El Arauco. Durant aquells primers anys també escrigué La Cristiada, poema èpic que descriu la Passió de Crist, probablement inspirant-se, a més dels Evangelis, en el poema èpic homònim de l'italià Marco Girolamo Vida. El 1601 el capítol general dels dominics li concedí el títol de llicenciat en teologia, i treballà de lector de filosofia i regent d'estudis. El 1606 obtingué el títol de doctor en teologia. El 1607 escrigué la dedicatòria de La Cristiada i l'any següent fou declarat pel seu orde com consumat lector de Sant Tomàs d'Aquino, orador sagrat i poeta insigne en llatí i en castellà. El 1609 fou escollit prior del convent a Cuzco i l'any següent prior del convent del Rosari a Lima. El 1611 aparegué a Sevilla, la seva ciutat natal, per Diego Pérez, la primera edició de La Cristiada. A partir del 1612 és rellevat dels seus càrrecs a l'orde per desavinences amb els superiors per l'escrit que el visitador havia fet al seu convent; primer fou confinat com un simple frare al convent de Cuzco, i aquell mateix any morí a Huánuco. El 1617 el reconegueren innocent i el rehabilitaren públicament.

## Obra

És autor de La Cristiada, epopeia culta dedicada al Marquès de Montesclaros, virrei del Perú, que descriu el 1974 octaves reals la Passió de Crist, inspirada en els quatre evangelis i en el Tasso, tot i que la font principal fou una obra llatina, Christias, de Girolamo Vida.
Es tracta d'un poema molt inspirat, entre el millor que produïren les lletres castellanes durant el Segle d'or; compost en dotze cants, cadascun va precedit d'una octava real que resumeix l'argument; la narració es desenvolupa entre l'Últim Sopar i l'enterrament, i conté moments de patetisme, d'elevació i de grandesa. La manca de digressions col·labora a intensificar l'efecte de conjunt que provoca l'obra. Fa poc es descobrí un manuscrit d'aquesta obra a la Biblioteca de l'Arsenal de París.
# Alfredo Santos Blanco

Alfredo Santos Blanco (Madrid 26 d'agost de 1924 -Madrid, 31 de desembre de 2005) va ser un economista i polític espanyol.

## Biografia

Llicenciat en ciències econòmiques, fou cap d'Assessoria Estadística, professor adjunt de la Facultat de Ciències Econòmiques i de l'Escola Social de Madrid. Va elaborar, juntament amb Gloria Begué, Joaquín Fernández Castañeda, Enrique Fuentes Quintana, José Luis Sampedro i Ángel Alcaide Inchausti la primera taula input-output d'exportació espanyola corresponent a l'any 1954, així com la primera comptabilitat nacional.
El 1962 fou nomenat Secretari General Tècnic de Treball, càrrec des del qual va impulsar el sistema actual de seguretat social, que es va iniciar el 1966. Va ser designat el gener de 1974 ministre d'Indústria, càrrec que ocuparia fins a març de 1975 i des del qual va impulsar el primer Pla Energètic Nacional.

## Obres

* La estructura de la economía española. Tabla input-output (1958)
* La contabilidad nacional de España. Año 1957 (1960)
* La contabilidad nacional de España. Año 1958 (1962)

## Referències

* ↑ Governs d'Espanya 1931-2008
* ↑ Alfredo Santos Blanco a l'Arxiu Linz de la Transició
* ↑ Rocío Sánchez Lissén. Economía y economistas andaluces: (Siglos XVI al XX). Madrid: Editorial del Economista, 2013, p.602.
* ↑ Necrològica al diari ABC
# Dadi

* Per a altres significats, vegeu «Dadí».
Dadi (en rus: Дады) és un poble de la República de Mordòvia, a Rússia, segons el cens del 2010 tenia 16 habitants, pertany al municipi de Kirjemani.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Francesc Codina i Castillo

Francesc Codina i Castillo (l'Hospitalet de Llobregat, 10 de setembre de 1944- 2024) fou un polític català.

## Biografia

Treballà com a funcionari públic. Militant de Convergència Democràtica de Catalunya (CDC), fou director de serveis socials de la Generalitat de Catalunya (1980-1984) i portaveu de Convergència i Unió a l'ajuntament de l'Hospitalet de Llobregat (1983-1992).
Fou elegit diputat al Parlament de Catalunya a les eleccions al Parlament de Catalunya de 1984, 1988, 1992, 1995 i 1999. Fou designat senador per la Comunitat Autònoma de 1992 a 1995. De 1992 a 1995 fou vicepresident segon de la Comissió d'Interior i Funció Pública del Senat d'Espanya.
Ha estat també membre del Consell Assessor de RTVE a Catalunya (1986-1993), president del Consell de l'Audiovisual de Catalunya de 2000 a 2005 i president de l'Agència de Qualitat d'Internet fins al 2005, quan deixà el càrrec per marxar al sector privat. El 2008 fou guardonat amb la Creu de Sant Jordi.

## Referències

* ↑ Diputats de la V Legislatura al Parlament de Catalunya
* ↑ Fitxa del Senat
* ↑ Francesc Codina anuncia que al setembre deixarà la presidència de l'IQUA Arxivat 2016-03-03 a Wayback Machine. a naciodigital.cat, 4 d'agost de 2005
* ↑ «Francesc Codina i Castillo». Gran Enciclopèdia Catalana. Barcelona: Grup Enciclopèdia Catalana.
# Nughedu Santa Vittoria

Nughedu Santa Vittoria (en sard, Nughedu) és un municipi italià, dins de la província d'Oristany. L'any 2007 tenia 528 habitants. Es troba a la regió de Barigadu. Limita amb els municipis d'Ardauli, Austis (NU), Bidonì, Neoneli, Olzai (NU) i Sorradile.

## Administració

Llista d'alcaldes :
| Període | Identitat | Partit |
| 2005- | Domenico Scanu | Llista cívica |
# Banshee

«Banshee» té aquests significats:
* Banshee (reproductor d'àudio)
* Banshee (fada), personatge de la mitologia celta
* Banshee (sèrie de televisió)
* Banshee (personatge de ficció)